# Alojzija Zupan Sosič

### Iz Wikipedije, proste enciklopedije

Alojzija Zupan Sosič, slovenska literarna zgodovinarka, docentka za slovensko književnost na Filozofski fakulteti Univerze v Ljubljani, * 13. marec 1964, Trbovlje.

## [uredi] Življenjepis

Živi v Ljubljani. Leta 1982 je postala študentka slovenistike in srbokroatistike na Pedagoški akademiji v Ljubljani in leta 1985 tudi diplomirala kot učiteljica slovenskega jezika in književnosti ter srbohrvaškega jezika in književnosti. Še istega leta je postala študentka slovenistike in srbokroatistike na Filozofski fakulteti v Ljubljani, kjer je leta 1988 postala profesorica slovenskega jezika s književnostjo in srbohrvaškega jezika s književnostjo. Leta 1988 se je vpisala na študij primerjalne književnosti in literarne teorije na Filozofski fakulteti v Ljubljani, vmes leta 1995 magistrirala iz slovenske književnosti in nato leta 1998 diplomirala še kot literarna komparativistka. Leta 1998 se je zaposlila kot asistentka na Oddelku za slovenistiko Filozofske fakultete Univerze v Ljubljani in leta 2001 postala doktorica literarnih znanosti. Naslednje leto je postala docentka za slovensko književnost. Od leta 2006 je predsednica programa Slovenščina na tujih univerzah (STU).

## [uredi] Strokovna področja

Alojzija Zupan Sosič se ukvarja s sodobnim slovenskim romanom (doktorirala je s temo Sodobni slovenski roman ob koncu stoletja), s slovensko književnostjo 20. stoletja v primerjalnem kontekstu (modernizem in postmodernizem), s slovensko ljubezensko poezijo (njena magistrska naloga je bila Ljubezen in erotika v sodobni slovenski poeziji), teorijo pripovednega besedila in proznih žanrov ter teorijo spola in spolne identitete. Prav tako pa je soavtorica srednješolskih učbenikov, avtorica esejev o sodobni slovenski prozi in poeziji. Udeležuje se tudi mednarodnih konferenc in simpozijev v tujini in doma. Leta 2002 je prijavila tudi raziskovalni projekt Podoba drugega v slovenski in bosanskohercegovski književnosti (Filozofska fakulteta v Ljubljani in Filozofska fakulteta v Tuzli (2002–2004)).

## [uredi] Bibliografija

- Klečeve erotične pesmi. Jezik in slovstvo 4 (1995/96). 207–215. (COBISS)
- Na literarnem otoku Berte Bojetu. Jezik in slovstvo 7/8 (1997/98). 315–331. (COBISS)
- Pravljični roman. Slavistična revija 3 (2000). 309–331. (COBISS)
- Fantastika in sodobni slovenski roman ob koncu stoletja. Jezik in slovstvo 4 (2000/01). 149–161.(COBISS)
- Kriminalkina uganka. Slavistična revija 1–2 (2001). 41–55. (COBISS)
- Poti k romanu. Žanrski sinkretizem najnovejšega slovenskega romana. Primerjalna književnost 1 (2001). 71–83.(COBISS)
- Ljubezen v Krstu pri Savici. Obdobja 19 (2002). 267–280.(COBISS)
- Zavetje zgodbe. Sodobni slovenski roman ob koncu stoletja. Ljubljana: Literarno-umetniško društvo Literatura (Zbirka Novi pristopi), 2003.(COBISS)
- Potovati, potovati!: najnovejši slovenski potopisni roman. Obdobja 21 (2003). 265–274.(COBISS)
- Spolna identiteta in sodobni slovenski roman. Primerjalna književnost 28/2 (2005). 93–113.(COBISS)
- Homoerotika v najnovejšem slovenskem romanu. Jezik in slovstvo 3/4 (2005). 5–16.(COBISS)
- Robovi mreže, robovi jaza: sodobni slovenski roman. Maribor: Litera, 2006.(COBISS)

## [uredi] Glej tudi

- seznam slovenskih literarnih zgodovinarjev
- seznam slovenskih univerzitetnih učiteljev

## [uredi] Zunanje povezave

- Osebna stran doc. dr. Alojzije Zupan Sosič

Vzpostavljeno iz »http://sl.wikipedia.org../../../a/l/o/Alojzija_Zupan_Sosi%C4%8D_170a.html«

Kategorije: Rojeni leta 1964 | Živeči ljudje | Slovenski literarni zgodovinarji | Predavatelji na Filozofski fakulteti v Ljubljani

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje